sukhrobnurali/uzbek-legal-corpus huggingface dataset:
MEHNAT MUHOFAZASI BOʻYIChA IShLARNI TAShKIL ETISh TOʻGʻRISIDAGI NAMUNAVIY NIZOMGA OʻZGARTIRISh VA QOʻShIMChALAR KIRITISh HAQIDA
(order, 2024-09-22)

Oʻzbekiston Respublikasi Prezidentining 2009-yil 30-dekabrdagi “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi PQ-1251-son qarori (Oʻzbekiston Respublikasi qonun hujjatlari toʻplami, 2009-y., 52-son, 562-modda) va Oʻzbekiston Respublikasi Vazirlar Mahkamasining 2010-yil 5-iyuldagi “Ishlab chiqarishdagi baxtsiz hodisalarni va xodimlar salomatligining boshqa xil zararlanishini tekshirish va hisobga olish toʻgʻrisidagi nizomga oʻzgartirish va qoʻshimchalar kiritish haqida”gi 134-son qarori (Oʻzbekiston Respublikasi qonun hujjatlari toʻplami, 2010-y., 26-27-sonlar, 213-modda) ijrosini taʼminlash maqsadida buyuraman: 1. Oʻzbekiston Respublikasi Mehnat vazirligi tomonidan 1996-yil 29-iyunda tasdiqlangan Mehnat muhofazasi boʻyicha ishlarni tashkil etish toʻgʻrisidagi namunaviy nizomga (roʻyxat raqami 273, 1996-yil 14-avgust) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2010-08-20)

1. Oʻzbekiston Respublikasi Hukumati bilan Qozogʻiston Respublikasi Hukumati oʻrtasida saygʻaqlarni muhofaza qilish, sonini koʻpaytirish va barqaror rivojlantirish boʻyicha 2010-yil 17-mart kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2010-08-18)

Oʻzbekiston Respublikasi Adliya vazirligiga Davlat reyestridan chiqarish uchun taqdim qilingan normativ-huquqiy hujjatni huquqiy ekspertiza qilish natijasi boʻyicha 2010-yil 17-avgustdagi xulosaga hamda Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, shuningdek, “Oʻzdavenergonazorat” inspeksiyasi va “Oʻzbekenergo” davlat-aksiyadorlik kompaniyasining 2010-yil 13-avgustdagi AN-01-02/1180 va BT-01-21/810-son qoʻshma xatini inobatga olgan holda, buyuraman: 1. Oʻzbekiston Respublikasi energetika va elektrlashtirish vazirining oʻrinbosari tomonidan 1997-yil 10-yanvarda RD RUz 34-381-125-96-son bilan tasdiqlangan Maishiy abonentlar bilan elektr energiyasi uchun hisob-kitob qilish qoidalari (roʻyxat raqami 298, 1997-yil 16-yanvar) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. “Oʻzdavenergonazorat” inspeksiyasi va “Oʻzbekenergo” davlat-aksiyadorlik kompaniyasi ushbu hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (S. Nuriyev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
Oʻzbekiston Respublikasi mustaqilligining oʻn toʻqqiz yilligi nishonlanishi munosabati bilan dam olish kunlarini koʻchirish haqida
(resolution, 2020-09-28)

Oʻzbekiston Respublikasi mustaqilligining oʻn toʻqqiz yilligi nishonlanishi munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2010-yil 28-avgust shanba va 29-avgust yakshanba dam olish kunlari 2010-yil 30-avgust dushanba va 31-avgust seshanba kunlariga koʻchirilsin. 28-avgust shanba va 29-avgust yakshanba kunlari ish kunlari deb eʼlon qilinsin.
ANDIJON ShAHRIDAGI FUTBOL BOʻYIChA IXTISOSLAShTIRILGAN MAKTAB-INTERNAT OʻQUVChI-FUTBOLChILARI TAʼMINOTI NORMATIVLARINI HAMDA UNI JIHOZLASh UChUN MOL-MULK ROʻYXATINI TASDIQLASh TOʻGʻRISIDA
(resolution, 2018-06-05)

Oʻzbekiston Respublikasi Prezidentining “Andijon shahrida futbol boʻyicha Ixtisoslashtirilgan maktab-internat tashkil etish toʻgʻrisida” 2010-yil 12-avgustdagi PQ-1388-son qarorining 6-bandini bajarish yuzasidan Vazirlar Mahkamasi qaror qiladi: 1. Quyidagilar: Andijon shahridagi futbol boʻyicha Ixtisoslashtirilgan maktab-internat oʻquvchi-futbolchilarini yotoqxona anjomlari, oziq-ovqat bilan, shuningdek oʻquvchi-futbolchilarni va murabbiylarni sport ekipirovkasi va formasi bilan taʼminlash normativlari 1 va 2-ilovalarga muvofiq; Andijon shahridagi futbol boʻyicha Ixtisoslashtirilgan maktab-internat uchun zarur boʻlgan oʻquv-mashq, sport va xoʻjalik uskunalari, anjomlar, zamonaviy kompyuter texnikasi, texnika va transport vositalari, shuningdek boshqa mol-mulk roʻyxati 3-ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
NEFT VA GAZ ISHLAB CHIQARISHLARIDA MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2010-08-13)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlari toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Neft va gaz ishlab chiqarishlarida maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“Oʻzbekiston temir yoʻllari” davlat-aksiyadorlik temir yoʻl kompaniyasining harbiy qoʻriqlash nizomini hamda harbiy qoʻriqlash xodimlari tomonidan qoʻriqlanadigan va kuzatib boriladigan yuklar roʻyxatini tasdiqlash toʻgʻrisida
(resolution, 2023-06-13)

Temir yoʻl transportida tashiladigan yuklarni qoʻriqlashni tashkil etish va taʼminlash, temir yoʻl transporti obyektlarini muhofaza qilish, yongʻinga qarshi profilaktika ishlarini olib borish, yongʻin nazoratini amalga oshirish va temir yoʻl transportidagi yongʻinlarni bartaraf etish maqsadida, shuningdek Oʻzbekiston Respublikasining “Temir yoʻl transporti toʻgʻrisida”gi Qonunining 22-moddasiga muvofiq Vazirlar Mahkamasi qaror qiladi: 1. Quyidagilar: “Oʻzbekiston temir yoʻllari” davlat-aksiyadorlik kompaniyasining harbiy qoʻriqlash xodimlari tomonidan qoʻriqlanishi va kuzatib borilishi lozim boʻlgan yuklar roʻyxati 2-ilovaga muvofiq tasdiqlansin. 2. “Oʻzbekiston temir yoʻllari” davlat-aksiyadorlik kompaniyasi bir oy muddatda “Oʻzbekiston temir yoʻllari” davlat-aksiyadorlik kompaniyasining harbiy qoʻriqlash xodimlari tomonidan qoʻriqlanishi va kuzatib borilishi kerak boʻlgan yuklar roʻyxatini belgilangan tartibda manfaatdor shaxslar eʼtiboriga yetkazsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayevga yuklansin.
V.USPENSKIY NOMIDAGI RESPUBLIKA IXTISOSLAShTIRILGAN MUSIQA AKADEMIK LITSEYI FAOLIYATINI YANADA TAKOMILLAShTIRISh TOʻGʻRISIDA
(resolution, 2010-08-11)

Iqtidorli yoshlarni har tomonlama kamol toptirishni taʼminlash, boshlangʻich ixtisoslashtirilgan musiqa taʼlimi tizimini yanada takomillashtirish hamda shu asosda musiqa madaniyati va sanʼat sohasida yuqori mahoratli kadrlar tayyorlash sifatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi, Madaniyat va sport ishlari vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Toshkent shahar hokimligining Respublika musiqa kollejini tugatish hamda uning binolari, inshootlari va boshqa mol-mulkini V.Uspenskiy nomidagi respublika ixtisoslashtirilgan musiqa akademik litseyiga berish toʻgʻrisidagi takliflari qabul qilinsin. 2. Oʻzbekiston Respublikasi Davlat mulki qoʻmitasi, Xalq taʼlimi vazirligi, Madaniyat va sport ishlari vazirligi Toshkent shahar hokimligi bilan birgalikda tugatilayotgan Respublika musiqa kollejining binolari, inshootlari va boshqa mol-mulki belgilangan tartibda V.Uspenskiy nomidagi respublika ixtisoslashtirilgan musiqa akademik litseyi balansiga tekin berilishini taʼminlasinlar. 3. Oʻzbekiston Respublikasi Xalq taʼlimi vazirligi: Oʻzbekiston Respublikasi Madaniyat va sport ishlari vazirligi bilan birgalikda 2010-yil 1-sentabrgacha Respublika musiqa kolleji oʻquvchilari kontingentini V.Uspenskiy nomidagi respublika ixtisoslashtirilgan musiqa akademik litseyiga oʻtkazsin; ikki hafta muddatda Oʻzbekiston Respublikasi Moliya vazirligi bilan birgalikda ushbu qaror talablarini hisobga olgan holda V.Uspenskiy nomidagi respublika ixtisoslashtirilgan musiqa akademik litseyining xarajatlari smetasi va shtat jadvalini qayta koʻrib chiqsin va tasdiqlasin; bir oy muddatda V.Uspenskiy nomidagi respublika ixtisoslashtirilgan musiqa akademik litseyining yangilangan ustavini tasdiqlasin. 4. Oʻzbekiston Respublikasi Madaniyat va sport ishlari vazirligi: tugatish komissiyasi tashkil etsin va Respublika musiqa kollejini qonun hujjatlarida belgilangan tartibda tugatish bilan bogʻliq chora-tadbirlar kompleksini amalga oshirsin; Oʻzbekiston Respublikasi Mehnat va aholini ijtimoiy muhofaza qilish vazirligi hamda Xalq taʼlimi vazirligi bilan birgalikda Respublika musiqa kolleji tugatilishi munosabati bilan boʻshab qolayotgan xodimlarni belgilangan tartibda ishga joylashtirish choralarini koʻrsin. 5. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Oʻzbekiston Davlat konservatoriyasi sifatli oʻquv-tarbiya jarayonini tashkil etishda V.Uspenskiy nomidagi respublika ixtisoslashtirilgan musiqa akademik litseyiga tizimli asosda zarur metodik yordam koʻrsatsinlar. 6. Oʻzbekiston Respublikasi Moliya vazirligi ushbu qaror talablarini hisobga olgan holda Oʻzbekiston Respublikasining 2010-yilgi Davlat budjetining tasdiqlangan parametrlariga belgilangan tartibda tegishli oʻzgartirishlar kiritsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
“Tijorat banklari tomonidan fermer xoʻjaliklarini hamda kichik biznes subyektlarini milliy valyutada kreditlash tartibi”ga oʻzgartirishlar kiritish toʻgʻrisida
(resolution, 2013-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisi Axborotnomasi, 1995-yil, 12-son, 247-modda) hamda “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-yil, 5-6-son, 54-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki tomonidan 2000-yil 4-martda tasdiqlangan 465-sonli (4-son bayonnoma) (roʻyxat raqami 907, 2000-yil 7-mart) (Oʻzbekiston Respublikasi vazirliklar, davlat qoʻmitalari va idoralarining meʼyoriy hujjatlari axborotnomasi, 2000-y., 5-son, 125-modda) “Tijorat banklari tomonidan fermer xoʻjaliklarini hamda kichik biznes subyektlarini milliy valyutada kreditlash tartibi”ga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MEHNAT ORGANLARIGA BOʻSh ISh JOYLARI (VAKANT LAVOZIMLAR) MAVJUDLIGI TOʻGʻRISIDA VA MOʻLJALLANAYOTGAN XODIMLAR IShDAN OZOD ETILIShI TOʻGʻRISIDAGI MAʼLUMOTLARNI TAQDIM ETISh TARTIBI HAQIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2024-09-22)

Oʻzbekiston Respublikasi Prezidentining 2009-yil 30-dekabrdagi “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi PQ-1251-son qarori (Oʻzbekiston Respublikasi qonun hujjatlari toʻplami, 2009-y., 52-son, 562-modda)ga muvofiq buyuraman: 1. Mehnat vazirligi tomonidan 1999-yil 29-noyabrda 2080/04-1-son bilan tasdiqlangan “Mehnat organlariga boʻsh ish joylari (vakant lavozimlar) mavjudligi toʻgʻrisida va moʻljallanayotgan xodimlar ishdan ozod etilishi toʻgʻrisidagi maʼlumotlarni taqdim etish tartibi haqidagi nizomga (roʻyxat raqami 858, 1999-yil 22-dekabr) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
VAZIRLAR MAHKAMASINING “ISTEʼMOLChILAR HUQUQLARINI HIMOYA QILIShDA JAMOATChILIK IShTIROKINI KENGAYTIRISh ChORA-TADBIRLARI TOʻGʻRISIDA” 2002 YIL 28 NOYABRDAGI 414-SON QARORIGA OʻZGARTIRISh KIRITISh HAQIDA
(resolution, 2010-08-06)

Vazirlar Mahkamasining 2010-yil 2-iyundagi 105-son qarori bilan tasdiqlangan Raqobatni himoya qilish va tovar bozorlarida monopolistik faoliyatni cheklash, isteʼmolchilarning huquqlarini himoya qilish va reklama faoliyatiga doir qonun hujjatlarini yanada takomillashtirish hamda ishlar samaradorligini oshirish chora-tadbirlari rejasiga muvofiq isteʼmolchilar huquqlarini himoya qilish boʻyicha jamoatchilik tashkilotlari tomonidan monitoring olib borishni tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Isteʼmolchilar huquqlarini himoya qilishda jamoatchilik ishtirokini kengaytirish chora-tadbirlari toʻgʻrisida” 2002-yil 28-noyabrdagi 414-son qarorining (Oʻzbekiston Respublikasi QT, 2002-y., 11-son, 73-modda) 1-bandiga quyidagi mazmundagi xatboshi qoʻshilsin: “Ichki bozorda sotiladigan isteʼmol tovarlarining zarur sifatda boʻlishini va xavfsizligini hamda isteʼmolchilar huquqlarini himoya qilish toʻgʻrisidagi qonun hujjatlarining boshqa talablarini taʼminlash yuzasidan monitoring olib borish isteʼmolchilar huquqlarini himoya qilish boʻyicha maxsus vakolatli davlat organlari bilan birgalikda tasdiqlangan Oʻzbekiston isteʼmolchilari huquqlarini himoya qilish jamiyatlari Federatsiyasi rejalari asosida amalga oshiriladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
DEPOZITARIYNING FAOLIYATINI AMALGA OSHIRISHGA DOIR TALABLAR TOʻGʻRISIDAGI NIZOMGA OʻZGARTIRISHLAR KIRITISH HAQIDA
(order, 2025-04-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 30-iyulda tasdiqlangan Depozitariyning faoliyatini amalga oshirishga doir talablar toʻgʻrisidagi nizomga (roʻyxat raqami 809, 1999-yil 31-avgust) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Xalqaro shartnomalarni tasdiqlash toʻgʻrisida
(resolution, 2017-05-22)

1. 1-ilovaga* muvofiq xalqaro shartnomalar tasdiqlansin. 2. Mazkur shartnomalarni amalga oshirish boʻyicha Oʻzbekiston Respublikasining vakolatli organlari 2-ilovaga* muvofiq belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan soʻng Oʻzbekiston respublikasi tomonidan majburiyatlarning bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLIK, DAVLAT QOʻMITASI, IDORA, YuRIDIK ShAXSLAR BIRLAShMASINING DOIMIY HARAKATDAGI MARKAZIY EKSPERT KOMISSIYASI (MEK) TOʻGʻRISIDAGI NAMUNAVIY NIZOMGA OʻZGARTIRIShLAR KIRITISh HAQIDA
(order, 2021-09-11)

Oʻzbekiston Respublikasining “Arxiv ishi toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2010-y., 24-25-son, 192-modda) muvofiq buyuraman: 1. Vazirlik, davlat qoʻmitasi, idora, yuridik shaxslar birlashmasining doimiy harakatdagi Markaziy ekspert komissiyasi (MEK) toʻgʻrisidagi namunaviy nizomga (roʻyxat raqami 898, 2000-yil 21-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi 2000-y., 4-son) ilovaga* muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MULKChILIK ShAKLIDAN QATʼI NAZAR KORXONA, MUASSASA, TAShKILOTNING DOIMIY HARAKATDAGI EKSPERT KOMISSIYASI (EK) TOʻGʻRISIDAGI NAMUNAVIY NIZOMGA OʻZGARTIRIShLAR KIRITISh HAQIDA
(order, 2021-09-11)

Oʻzbekiston Respublikasining “Arxiv ishi toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2010-y., 24-25-son, 192-modda) muvofiq buyuraman: 1. Mulkchilik shaklidan qatʼi nazar korxona, muassasa, tashkilotning doimiy harakatdagi Ekspert komissiyasi (EK) toʻgʻrisidagi namunaviy nizomga (roʻyxat raqami 897, 2000-yil 21-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi 2000-y., 4-son) ilovaga* muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“OʻZBEKISTON RESPUBLIKASI BANK MUASSASALARINI IChKI IShLAR IDORALARI HUZURIDAGI QOʻRIQLASh MILITSIYA BOʻLINMALARI TOMONIDAN QOʻRIQLASh TOʻGʻRISIDAGI YOʻRIQNOMANI TASDIQLASh HAQIDA”GI BUYRUQNI OʻZ KUChINI YOʻQOTGAN DEB HISOBLASh TOʻGʻRISIDA
(order, 2010-07-31)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlariga hamda Oʻzbekiston Respublikasi Prezidenti huzuridagi Vazirlar Mahkamasining 1991-yil 25-oktabrdagi 270-sonli qarori (Oʻzbekiston Respublikasi Hukumat qarorlari toʻplami, 1991-y., 10-son, 36-modda) bilan tasdiqlangan Oʻzbekiston Respublikasi Ichki ishlar vazirligi haqidagi nizomga asosan Oʻzbekiston Respublikasi Ichki ishlar vazirligi va Markaziy banki Boshqaruvi qaror qiladilar: 1. Oʻzbekiston Respublikasi Ichki ishlar vazirligi va Markaziy banki Boshqaruvining 1999-yil 26-yanvardagi 19/436-sonli “Oʻzbekiston Respublikasi bank muassasalarini ichki ishlar idoralari huzuridagi qoʻriqlash militsiya boʻlinmalari tomonidan qoʻriqlash toʻgʻrisida yoʻriqnomani tasdiqlash haqida”gi buyrugʻi (roʻyxat raqami 629, 1999-yil 11-fevral) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Iqtisodiyot vazirligining markaziy apparati tuzilmasiga oʻzgartishlar kiritish toʻgʻrisida
(resolution, 2020-09-28)

Oʻzbekiston Respublikasi Iqtisodiyot vazirligining boshqaruv tuzilmasi va ish samaradorligini yanada takomillashtirish maqsadida: 4. Oʻzbekiston Respublikasi Prezidentining 2009-yil 9-iyuldagi PQ-1154-sonli qarori oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2010-07-30)

1. Oʻzbekiston Respublikasining diplomatik vakolatxonasi binosini qurish uchun Qozogʻiston Respublikasida hamda Qozogʻiston Respublikasining diplomatik vakolatxonasi binosini qurish uchun Oʻzbekiston Respublikasida yer uchastkalarini oʻzaro berish toʻgʻrisida Oʻzbekiston Respublikasi Hukumati bilan Qozogʻiston Respublikasi Hukumati oʻrtasida 2010-yil 17-mart kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.